Keukenhof

Keukenhof (lit: "legumo-gardeno"), anke konocata kom la Gardeno di Europa, esas un ek la maxim granda floro-gardeni dil mondo, situita en la urbo Lisse, Nederlando.

Segun olua oficala retosituo, Parko Keukenhof kovras areo de 32 hektari, e cirkume 7 milion floro-bulbi plantacesas en la gardeni yarale.  Dum ke Keukenhof esas maxime konocata pro sua tulipi, anke hiacinti, narcisi, lilioflori, rozi, dianti ed iridi esas videbla.
eta|maldekstra|Kastelo Keukenhof|alternative=|maldekstra
Keukenhof situesas en la provinco Suda-Holando, sude de Haarlem e sudweste de Amsterdam, en la "Regiono de Duni e Bulbi" (Ned: Duin- en Bollenstreek).  Ol esas acesebla per autobuso de la tren-stacioni di Haarlem e Leiden, ultre del aeroportuo Schiphol.

Keukenhof esas apertita dum nur 8 semani de meza-marto til meza-mayo.  La maxim bona tempo por vidar la tulipi esas cirkume meza-aprilo, ma to dependas de la vetero dum la kresko-sezono, qua varias de yaro a yaro.

En 2019, 1,5 milion homi vizitis Keukenhof.  Kompare, la Rijksmuseum recevas mezvalore 8000 vizitanti singladie, l'amuzo-parko Efteling recevas 14.000 vizitanti singladie ma Keukenhof recevas 26.000 vizitanti singladie.

 Historio 
Keukenhof situesas en la 15ma-yarcenta chaso-tereno dil kastelo Slot Teylingen ed anke esis la legumo-gardeno (Ned: keukentuin) por ta kastelo, provizinte la habitanti per abundanta fonto de vildo, frukti e legumi.  La maxim famoza rezidanto qua profitis per la provizuri de la legumo-gardeno esis Komtino Jacoba van Beieren (1401-1436).

En 1638, la domeno kompresis da kapitano e guvernisto dil VOC, Adriaen Maertensz Block, ed en 1641 il konstruktigis granda domego quan il nomizis Keukenhof, nun konocata kom Kastelo Keukenhof.

En 1857, Barono e Baronino Van Pallandt, qui proprietis la domeno tatempe, komisis la peizaj-arkitekto Jan David Zocher e lua filiulo Louis Paul Zocher (qui anke desegnis la Vondelpark en Amsterdam) ristrukturizar la parko e tereno cirkum la kastelo.  La parki, desegnita en angla stilo, esas ankore la fundamento di la gardeni hodie.
Keukenhof quale ol esas nun, establisesis en 1949 da federuro de bulbo-kultiveri e flor-exportaceri por estalar sua produkturi e helpar la exportaco-industrio.  La gardeno unesme apertesis al publiko en 1950, ed esis quik populara, kun 20.000 vizitanti dum l'unesma yaro nur.

 Turismo 
Keukenhof esas un ek la maxim granda atraktivi di Nederlando, e cirkume 75% de la vizitanti venas ek exterlando.  Dum du monati ol recevas yarale 1,5 milion vizitanti.  20 procento del vizitanti venas de Nederlando, e 40 procento de Europa.  Pluse venas multa gasti ek Usa, Azia e Rusia.

 Galerio 

Kategorio:Gardeni
Kategorio:Nederlando